

REPUBLIKA HRVATSKA

VUKOVARSKO-SRIJMSKA ŽUPANIJA

OPĆINA TOVARNIK

OPĆINKI NAČELNIK

KLASA: 430-03/22-01/1

URBROJ: 2196-28-03-22-1

Tovarnik, 30.06.2022.

Na temelju članka 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (Narodne novine br. 95/19) i članka 48. Statuta Općine Tovarnik (Službeni vjesnik Vukovarsko-srijemske županije br. 3/22 ) Općinski načelnik dana 30.06.2022.godine donosi

**O D L U K U**

**O mjerilima i načinu korištenja vlastitih prihoda proračunskih korisnika**

**Članak 1.**

Ovom Odlukom uređuju se prihodi koje proračunski korisnici Općine Tovarnik ostvari na tržištu obavljanjem osnovne djelatnosti i drugih djelatnosti za koje su registrirane, kao i način korištenja takvih prihoda.

Proračunski korisnici Općine Tovarnik su:

1. Dječji vrtić „Palčić-Tovarnik“

**Članak 2.**

Odredbe ove Odluke odnose se na prihode što ih proračunski korisnici ostvare na tržištu (iznajmljivanje prostora i opreme, poslove fotokopiranja, prodaje promotivnih materijala i suvenira, organizacija radionica, tečajeva i sl.), a koje poslove mogu obavljat i drugi pravni subjekti izvan proračuna i čijim obavljanjem proračunski korisnici ostvaruju prihode u skladu sa Zakonom o proračunu (u daljnjem tekstu: vlastiti prihodi).

Odredbe ove Odluke ne odnose se na sredstva koja Općina Tovarnik doznačuje i osigurava u svom Proračunu za rad i aktivnosti proračunskih korisnika, kao i sredstva koja proračunski korisnik ostvari po osnovi sufinanciranja odnosno učešća roditelja u cijeni redovnih programa predškolskog odgoja, produženog boravka djece i prehrane.

**Članak 3.**

Proračunski korisnik – Dječji vrtić je ovlašten ostvarivati vlastite prihode bez prethodne suglasnosti Jedinstvenog upravnog odjela. Jedinstveni upravni odjel ovlašten je od Dječjeg vrtića zahtijevati izvještaj o ostvarenju i načinu raspodjele vlastitih prihoda. Izvještaj se podnosi dva puta godišnje: za razdoblje siječanj – lipanj do roka za izradu polugodišnjeg konsolidiranog financijskog izvješća, odnosno do 10.srpnja, te za razdoblje siječanj – prosinac do roka za izradu godišnjeg konsolidiranog financijskog izvješća, odnosno do 15.siječnja nakon isteka godine za koju se podnosi.

**Članak 4.**

Vlastiti prihodi proračunskih korisnika uključuju se u Proračun Općine Tovarnik i raspoređuju se za podmirenje rashoda nastalih realizacijom aktivnosti i projekata temeljem kojih su prihodi ostvareni, a u slučaju da su ostvareni veći prihodi u odnosu na rashode aktivnosti / projekta raspoređuju se na rashode za redovnu djelatnost te rashode za nabavu i održavanje nefinancijske imovine.

Ukoliko proračunski korisnik ostvari više od 10 % iznosa u ukupnom financijskom planu proračunske godine dio iznosa sredstava mogu se namijeniti za isplatu bruto plaća (Dječji vrtić).

Proračunski korisnici su dužni mjerila utvrđena u prethodnom stavku primjenjivati i na korištenje vlastitih prihoda ostvarenih u tekućoj poslovnoj godini, kao i za prenesene viškove prihoda iz ranijih godina.

Obveza uplate prihoda u Proračun utvrđena je Odlukom o izvršavanju proračuna za svaku pojedinu proračunsku godinu.

**Članak 5.**

Upravno vijeće Dječjeg vrtića obvezno je na prijedlog ravnatelja, a u skladu sa aktima Ustanove donijeti opći akt kojim će se utvrditi uvjeti, kriteriji i način korištenja vlastitih prihoda primjeren poslovanju Ustanove.

Na opći akt iz prethodnog stavka ove Odluke Dječji vrtić je dužan ishoditi prethodnu suglasnost općinskog načelnika Općine Tovarnik.

**Članak 6.**

Proračunski korisnici ukoliko ostvare vlastiti prihod dužni su isti evidentirati sukladno propisima kojima je uređeno proračunsko računovodstvo.

**Članak 7.**

Ova Odluka stupa na snagu danom donošenja, bit će objavljena na web stranici Općine Tovarnik te dostavljena proračunskim korisnicima Općine Tovarnik.

OPĆINSKI NAČELNIK

Anđelko Dobročinac, dipl.ing.